Kālija hlorīds

Kālija hlorīds (KCl) ir balta kristāliska viela, kas šķīst ūdenī. Tehniskais kālija hlorīds dzelzs sāļu piemaisījumu dēļ mēdz būt sarkanīgs.

 Atrašanās dabā 
KCl ir sastopams dabā tīrā veidā minerālos silvīnā un karnalītā, vai arī maisījumā ar nātrija hlorīdu (silvinīts).

 Iegūšana 
Laboratorijas apstākļos tīru kālija hlorīdu iegūst, reaģējot kālija hidroksīdam ar sālsskābi: 
KOH + HCl → KCl + H2O

Rūpnieciski kālija hlorīdu iegūst no silvinīta.

 Izmantošana 
Kālija hlorīds ir galvenā kālija savienojumu rūpnieciskā izejviela. Kālija hlorīdu dažreiz lieto par minerālmēslojumu, lai arī tas nav sevišķi piemērots augiem, jo satur hlorīdjonu. Tas ir vislētākais kālija sāls.

Izmanto kā piedevu pie vārāmā sāls (pārtikas piedeva E508).

Kategorija:Kālijs
Kategorija:Hlorīdi
Kategorija:Pārtikas piedevas